དང་པོ།ཏཱ་ལའི་བླ་མ་ཕྱིར་རྒྱ་ནག་དང་རང་གི་ཕ་ཡུལ་བོད་དུ་ལོག་པ་ནི་བླ་མེད་ཀྱི་ཐོབ་ཐང་ཡིན།གཉིས་པ།ཏཱ་ལའི་བླ་མ་ཕྱིར་རྒྱ་ནག་ཏུ་ཕེབས་པའི་གནད་དོན་དང་རང་སྐྱོང་ཇི་ལྟར་གནང་ཕྱོགས་སྐོར་གྱི་གྲོས་མོལ་གྱི་གནད་དོན་གཉིས་སོ་སོར་དབྱེ་དགོས།གསུམ་པ།རང་སྐྱོང་ཇི་ལྟར་གནང་ཕྱོགས་སྐོར་གྱི་གནད་དོན་དང་མ་འོངས་བོད་ཀྱི་ལམ་ལུགས་གནད་དོན་ནི་གྲོས་མོལ་གནང་ནས་ཐག་གཅོད་བྱེད་མི་ཐུབ།པེ་ཅིན་དང་རང་སྐྱོང་ཇི་ལྟར་གནང་ཕྱོགས་སྐོར་གྱི་གྲོས་མོལ་ལ་ཕམ་ཁ་བྱུང་བ་དེ་པེ་ཅིན་ཕྱོགས་ནས་ཏཱ་ལའི་བླ་མ་ཕྱིར་རྒྱ་ནག་ཏུ་ཕེབས་པར་འགོག་རྐྱེན་བཟོས་བའི་རྒྱུ་མཚན་དུ་འགྲོ་བ་ཡིན།བཞི་བ།འབྱུང་འགྱུར་མུ་མཐུད་དེ་སྐུ་ཚབ་བམ་ཡང་ན་སྐུ་ཚབ་ཚོགས་པ་བཀོད་མངགས་གནང་ནས་གྲོས་མོལ་གནང་རྒྱུ་མེད།འདས་པའི་ལོ་ངོ་ལྔ་བཅུའི་ནང་པེ་ཅིན་གྱིས་ཏཱ་ལའི་བླ་མ་ཕྱིར་ཕེབས་པར་བཀག་འགོག་བྱེད་དགོས་དོན་རྩ་བ་ནས་མེད།གྲོས་མོལ་ཡང་ཡང་བྱེད་པའི་དོན་དངོས་ནི་༧གོང་ས་མཆོག་བོད་དུ་ལོག་པའི་དུས་ཚོད་ནར་འགྱངས་བྱེད་པ་རེད།༧གོང་ས་མཆོག་གིས་རི་བོ་རྩེ་ལྔར་གནས་སྐོར་འགྲོ་འདོད་ཡོད་པའི་རེ་སྨོན་ཐེངས་མང་པོ་གནང་ཡོད།བོད་ཀྱི་རང་སྐྱོང་ཇི་ལྟར་གནང་ཕྱོགས་སྐོར་གྲོས་མོལ་མ་གནང་བའི་འོག་༧གོང་ས་མཆོག་རི་བོ་རྩེ་ལྔར་གནས་མཇལ་བྱེད་རྒྱུ་ནི་གྲོས་མོལ་གནང་དགོས་པའི་གནད་དོན་ཞིག་མིན།ལྔ་པ།༧གོང་ས་མཆོག་རི་བོ་རྩེ་ལྔར་གནས་མཇལ་དང་གསུང་ཆོས་གནང་རྒྱུ་ནི་ངེས་པར་དུ་དུས་ཡུན་ཐུང་ངུའི་ནང་ལག་ལེན་བྱེད་དགོས།